TV2 Nord sender magasinet Fokus live fra Sæby klokken 16.00 – udsendelsen handler udelukkende om lukningen af byens slagteri.

Nyheden , om lukningen af slagteriet i Sæby, har skabt chokbølger i lokalsamfundet. 800 medarbejdere står til at miste deres arbejde, og det betegner borgmester i Frederikshavns Kommune, Birgit S. Hansen (S), som en katastrofe for ikke bare medarbejderne men hele kommunen . Hun er med i magasinet Fokus torsdag eftermiddag, hvor vi sender live fra byen om lukningen af Danish Crown-afdelingen. Udover Birgit S. Hansen medvirker også fællestillidsmand for slagteriarbejderne på slagteriet, Jens Hansen, og produktionsdirektør ved Danish Crown , Per Laursen. Hør, hvordan borgmester, direktør og tillidsmand forholder sig til slagterilukningen her.